Document ID: 32014D0152

POLIITTISTEN JA TURVALLISUUSASIOIDEN KOMITEAN PÄÄTÖS ATALANTA/1/2014,
annettu 18 päivänä maaliskuuta 2014,
EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta) ja päätöksen Atalanta/3/2013 kumoamisesta
(2014/152/YUTP)
POLIITTISTEN JA TURVALLISUUSASIOIDEN KOMITEA, joka
ottaa huomioon Euroopan unionista tehdyn sopimuksen ja erityisesti sen 38 artiklan,
ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
sekä katsoo seuraavaa:
(1)
Neuvosto on yhteisen toiminnan 2008/851/YUTP 6 artiklan 1 kohdan nojalla valtuuttanut poliittisten ja turvallisuusasioiden komitean (PTK) tekemään päätökset EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU:n joukkojen komentaja’.
(2)
PTK hyväksyi 2 päivänä joulukuuta 2013 päätöksen Atalanta/3/2013 (2), jolla kontra-amiraali Hervé BLEJEAN nimitettiin EU:n joukkojen komentajaksi.
(3)
EU:n operaation komentaja on suosittanut, että kontra-amiraali (LH) Jürgen zur MÜHLEN nimitetään uudeksi EU:n joukkojen komentajaksi kontra-amiraali Hervé BLEJEANin seuraajana.
(4)
Euroopan unionin sotilaskomitea tukee tätä suositusta.
(5)
Sen vuoksi päätös Atalanta/3/2013 olisi kumottava.
(6)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
ON HYVÄKSYNYT TÄMÄN PÄÄTÖKSEN:
1 artikla
Nimitetään kontra-amiraali (LH) Jürgen zur MÜHLEN 6 päivästä huhtikuuta 2014 EU:n joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
2 artikla
Kumotaan päätös Atalanta/3/2013.
3 artikla
Tämä päätös tulee voimaan 6 päivänä huhtikuuta 2014.
Tehty Brysselissä 18 päivänä maaliskuuta 2014.

Labels: 11
15
18
5